כביש 241

כביש 241, המכונה גם כביש הרעב, הוא כביש רוחב אזורי במערב הנגב הצפוני המוביל מעוטף עזה ליד קיבוץ מגן לאופקים ולצומת גילת. אורכו כ-21 ק"מ. הכביש הוא דו-מסלולי לכל אורכו ודו-נתיבי בקטע שבין אופקים ובין צומת גילת.

היסטוריה
היוזמה והתוכניות לסלילת הכביש הן משנת 1942. שלטונות המנדט ביקשו לסלול כביש אסטרטגי בין ח'אן יונס לבאר שבע כחלק מההכנות למלחמת העולם השנייה. אולם, לאחר תום סכנת "מאתיים ימי החרדה" מפלישת יחידות הצבא הגרמני בפיקודו של הגנרל ארווין רומל לארץ ישראל, בסוף 1942, נותר הכביש ללא שימוש מעשי.

בשנות ה-40 התקיימה דרך לא סלולה באספלט בין ח'אן יונס לבאר שבע, דרך משטרת עימארה (היום קיבוץ אורים). ממשטרת עימארה מערבה הדרך עברה פחות או יותר בתוואי הנוכחי של כביש 241, בעוד בכיוון באר שבע היא עברה בקשת דרומית מזרחית דרך המיקום של קיבוץ חצרים.

ב-1946, לאחר מספר שנות בצורת רצופות היו הבדואים באזור שרויים בחרפת רעב. ממשלת המנדט העסיקה את המקומיים בסלילת הכביש על מנת לספק להם תעסוקה, והכביש זכה לכינוי כביש הרעב. בשנות החמישים הוקמו בצד הכביש מושבי העולים של המועצה האזורית מרחבים ועיירת הפיתוח אופקים והכביש הפך לציר מרכזי בעבור המושבים פטיש, מסלול, רנן, פדויים, בטחה וגילת. שם הכביש הוסב ל"כביש מרחבים" והוא הורחב ב-1956 מ-3 ל-5 מטרים. בחלקו המערבי (בין צומת מעון לצומת אורים) הכביש תוחם מצפון את פארק אשכול והבשור.

הכביש משמש כקו הבצורת הדרומי - גבול השטח שמצפונו זכאים החקלאים לפיצוי עבור גידולי הבעל במידה והוכרזה על ידי המדינה שנת בצורת.

צמתים לאורך הכביש
ק"משםסוגמיקוםדרכים מצטלבות כביש 241 ממערב למזרח 0 צומת מעון 25px מגן 25px כביש 232 8 צומת אורים אורים 25px כביש 234 11.5 צומת ללא שם פטיש רחוב הגפן, פטיש 14.5 מסלול כניסה למושב מסלול 15 כיכר ללא שם 25px מסלול כניסה לקריית חינוך מרחבים ועדי נגב 16 צומת ללא שם 25px אופקים , דרך סיירת שקד (כניסה מערבית לאופקים) 17 25px כניסה לפדויים 17.5 צומת אופקים 25px כביש 2335: הכניסה הראשית לאופקים 17.7 צומת ללא שם כניסה לאזור תעשייה אופקים 19 ביטחה כניסה לביטחה 20 מסעף ללא שם25px 15px כניסה לביטחה - בכיוון מזרח, 15px רחוב עפרוני (גילת) - בכיוון מערב 20.5 צומת ללא שם 25px גילת כניסה לגילת 21 כניסה למועצה אזורית מרחבים 21.2 צומת גילת 25px כביש 25

אתרים לאורך הכביש
 כ-5 קילומטרים ממזרח לצומת מעון, חוצה הכביש את נחל הבשור על גבי "גשר אברהם" (על שם אברהם יפה). מדרום לגשר מצוי גן לאומי אשכול.
 כ-6 קילומטרים ממזרח לצומת מעון, ממזרח לכביש הכניסה ל"גן לאומי אשכול" מצויים שרידי מסילת הברזל הישנה רפיח-באר שבע מ-1918
 כ-900 מטר ממערב לכניסה למושב מסלול, מדרום לכביש, נמצאת אבן טריאנגולציה M3, שהיוותה את אחד מקודקודי משולש הבסיס ממנו נמדדה מפת ארץ ישראל ב-1922. סביב האבן הוקמה נקודת ציון הפתוחה לקהל.
 בין הכניסה למסלול והכניסה המערבית לאופקים, מדרום לכביש, נמצאים מוסד עדי נגב וקרית החינוך של המועצה האזורית מרחבים.
 כ-200 מטר מצפון מערב לצומת גילת, נמצאים מבני המנהלה של המועצה האזורית מרחבים.

ראו גם
 כבישי ישראל

קישורים חיצוניים

הערות שוליים

קטגוריה:ישראל: כבישים
קטגוריה:הנגב: כבישים
קטגוריה:בנייה ופיתוח של תחבורה בתקופת המנדט
קטגוריה:אופקים: תחבורה
קטגוריה:עוטף עזה: תחבורה
קטגוריה:הנגב המערבי: תחבורה